La regidoria de Polítiques LGTBIQ+ celebra el Dia Internacional de la Bisexualitat
23 de setembre 2024

![](/media/5jkpg4ak/1000162844_c.jpg?width=850&height=637.5)

Hui és el Dia Internacional de la Bisexualitat i la regidoria de Polítiques LGTBIQ+ de l'Ajuntament de Sagunt celebra este esdeveniment anual en el qual es reivindica la visibilitat de la bisexualitat.

El regidor de Polítiques LGTBIQ+, Raúl Palmero, ha manifestat: "És important que des de les administracions públiques i de progrés continuem visibilitzant i lluitant pels drets de tots, totes i totis. L'edil de l'Ajuntament de Sagunt també ha incidit en el fet que cal deixar d'estigmatitzar i estereotipar una realitat com és la bisexualitat: "Hem de normalitzar el que és normal perquè la manera d'estimar i sentir no pot estar subjecta a la intolerància. L'amor només té cabuda en la llibertat de decidir com volem viure'l i sentir-lo".

La regidoria de Polítiques LGTBIQ+ està desenvolupant el projecte 'Maleta Viatgera', amb el qual pretenen fomentar lectures sobre la bisexualitat i el col·lectiu LGTBIQ+. En relació amb esta iniciativa, Raúl Palmero ha explicat: "Estos llibres recorreran els centres educatius de la nostra ciutat per a normalitzar la diversitat sexual del nostre entorn i la realitat familiar de la nostra població".

El Dia Internacional de la Bisexualitat se celebra des de 1999, any en què tres activistes pels drets sexuals dels Estats Units van decidir celebrar esta efemèride en resposta als prejudicis i la marginació de les persones bisexuals.

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-politiques-lgtbiq-celebra-el-dia-internacional-de-la-bisexualitat/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-politiques-lgtbiq-celebra-el-dia-internacional-de-la-bisexualitat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-politiques-lgtbiq-celebra-el-dia-internacional-de-la-bisexualitat/ "Linked In")
*   [](mailto:?body=https://aytosagunto.es/va/actualitat/la-regidoria-de-politiques-lgtbiq-celebra-el-dia-internacional-de-la-bisexualitat/)